Kansallisen eläkestrategiaraportin laativa työryhmä

Asettaminen	
	Sosiaali- ja terveysministeriö on tänään asettanut työryhmän laatimaan Suomen kansallisen eläkestrategiaraportin Laekenin Eurooppa-neuvostossa sovitun mukaisesti.	

Toimikausi	
	1.2.2005 - 31.12.2005  	

Tausta	
	Göteborgin Eurooppa-neuvostossa kesäkuussa 2001 päätetyn mukaisesti Laekenin Euroop-pa-neuvosto hyväksyi joulukuussa 2001 sosiaalisen suojelun komitean ja talouspoliittisen komitean yhteisen raportin tavoitteista ja työskentelymenetelmistä eläkkeiden alalla. Raportin hyväksymisen myötä EU:n eläkkeitä koskevassa yhteistyössä ryhdyttiin soveltamaan nk. avoimen koordinaation menetelmää. Avoimen koordinaatiomenetelmän käyttöönotto merkitsi 11 yhteisen eläkepoliittisen tavoitteen hyväksymistä yhteisötasolla, niiden sisällyttämistä kansallisiin eläkestrategioihin sekä tavoitteiden toteutumisen säännöllistä seurantaa EU-tasolla. Yhteisten tavoitteiden perustana ovat Göteborgin Eurooppa-neuvostossa sovitut yhteiset eläkepoliittiset periaatteet. Nämä periaatteet ovat asianmukaiset eläkkeet, julkisten ja yksityisten eläkejärjestelmien rahoituksellinen kestävyys sekä eläkejärjestelmien nykyaikaistaminen vastaamaan yhteiskunnan ja yksilöiden muuttuvia tarpeita.

Laekenissa sovitun mukaisesti jäsenvaltiot toimittivat EU:lle syyskuuhun 2002 mennessä kansalliset eläkestrategiaraportit, joissa ne arvioivat yhteisten tavoitteiden toteutumista kansallisissa eläkejärjestelmissään. Näiden raporttien pohjalta laadittu komission ja neuvoston yhteinen selvitys riittävästä ja kestävästä eläketurvasta hyväksyttiin työllisyys-, sosiaalipolitiikka, terveys ja kuluttaja-asiat sekä Ecofin-neuvostossa 6.- ja 7.3.2003. 

Kolmivuotista koordinointikierrosta noudattaen jäsenmaiden tulee toimittaa EU:lle heinäkuussa 2005 uudet kansalliset eläkestrategiaraportit, joihin sisältyy analyysi maan tilanteesta sekä tiedot eläkejärjestelmien uudistusten edistymisestä. Tässä yhteydessä ne vahvistavat strategiansa eläkealan avointa koordinaatiomenetelmää varten sovittujen yhteisten tavoitteiden pohjalta. Vanhojen jäsenmaiden tulee lisäksi raportoida vuoden 2002 raportissa esitettyjen kansallisten strategioiden toteuttamisesta sekä päivittää näitä strategioita. Raporttien valmistelun tulee tapahtua laajana kansallisena yhteistyönä; keskeisimpien eläkepolitiikkaan ja eläkejärjestelmien kehittämiseen vaikuttavien tahojen tulisi osallistua raporttien laadintaan.
 
Kansallisia eläkestrategioita arvioidaan EU-tasolla kansallisten eläkeraporttien perusteella. Komissio yhteistyössä sosiaalisen suojelun komitean ja talouspoliittisen komitean kanssa analysoi raportit yhteisten tavoitteiden ja eläkeindikaattorien perusteella sekä tunnistaa niistä hyviä käytänteitä sekä uudenlaisia eläkepoliittisia lähestymistapoja. Arviointitilaisuus, johon myös molemmat komiteat osallistuvat, pidetään syksyllä 2005. Komission analyysi, joka on kevään Eurooppa-neuvostolle laadittavan sosiaalisesta suojelusta annettavan yhteisen kertomuksen pohjana, annetaan loppuvuonna 2005. Komissio ja neuvosto laativat yhdessä yhteisen kertomuksen sosiaalisesta suojelusta, jonka tulee olla linjassa Euroopan työllisyysstrategian ja talouspolitiikan laajojen suuntaviivojen yhteydessä samanaikaisesti laadittavien töiden kanssa. Yhteinen kertomus korvaa aikaisemman yhteisen raportin sosiaalisesta osallisuudesta sekä yhteisen raportin eläkkeistä ja siinä tarkastellaan myös terveydenhuoltoa ja pitkäaikaishoitoa koskevassa yhteistyössä saavutettua edistystä.	

Tavoitteet	
	Työryhmän tavoitteena on laatia toinen kansallinen eläkkeitä koskeva strategiaraportti Lae-kenin Eurooppa-neuvostossa sovitun mukaisesti.	

Tehtävä	
	Työryhmän tehtävänä on laatia Suomen kansallinen eläkestrategiaraportti asetettujen yhteisten tavoitteiden pohjalta. Työryhmän tehtävänä on myös osallistua kansallisen eläke-strategiaraportin EU-käsittelyyn. 
Työryhmän tulee kansallista eläkestrategiaa laatiessaan ottaa huomioon EU-yhteistyössä hyväksytyt yhteiset tavoitteet, tuoda esiin vastaavat kansalliset tavoitteet, arvioida Suomen eläkejärjestelmän nykyistä tilannetta suhteessa yhteisiin tavoitteisiin ja esitettävä tarvittavat toimenpiteet - mukaan lukien jo tehdyt tai päätetyt toimenpiteet - näihin tavoitteisiin pääsemiseksi sekä raportoida vuoden 2002 raportissa esitettyjen kansallisten strategioiden toteuttamisesta sekä päivittää näitä strategioita. 
Raportissa tulee käyttää yhteisiä tavoitteita mittaavia indikaattoreita. 
Työryhmän tulee ottaa huomioon aiheeseen liittyvät tutkimukset, selvitykset ja työryhmä-raportit. Työryhmän tulee tarvittaessa teettää asiasta lisäselvityksiä	

Organisointi	
		Puheenjohtaja Tarmo Pukkila, osastopäällikkö, ylijohtaja, sosiaali- ja terveysministeriö 	
		Jäsenet:	
		Tuulikki Haikarainen, apulaisosastopäällikkö, hallitusneuvos, sosiaali- ja terveysministeriö 	
		Heikki Palm, neuvotteleva virkamies, sosiaali- ja terveysministeriö 	
		Leena Väänänen, ylimatemaatikko, sosiaali- ja terveysministeriö 	
		Kari Välimäki, osastopäällikkö, ylijohtaja, sosiaali- ja terveysministeriö 	
		Tiina Heino, finanssisihteeri, sosiaali- ja terveysministeriö 	
		Jorma Tuukkanen, neuvotteleva virkamies, valtiovarainministeriö 	
		Matti Sihto, työmarkkinaneuvos, työministeriö 	
		Jarkko Soikkeli, pääekonomisti, Suomen Yrittäjät 	
		Maija-Liisa Kotiranta, ylitarkastaja, Vakuutusvalvontavirasto 	
		Timo Silvola, henkilövakuutusjohtaja, Suomen Vakuutusyhtiöiden Keskusliitto 	
		Kaarina Knuuti, johtaja, Maa- ja metsätaloustuottajain Keskusliitto MTK ry 	
		Kaija Kallinen, sosiaalipoliittinen sihteeri, Suomen Ammattiliittojen Keskusliitto SAK ry 	
		Jarmo Pätäri, lakimies, Akava ry 	
		Seija Ilmakunnas, osastopäällikkö, Eläketurvakeskus 	
		Jari Sokka, suunnittelujohtaja, Kuntien eläkevakuutus 	
		Matti Leppälä, johtaja, Työeläkevakuuttajat TELA ry 	
		Anne Neimala, osastopäällikkö, Kansaneläkelaitos 	
		Jorma Skippari, neuvottelupäällikkö, Toimihenkilökeskusjärjestö STTK ry 	
		Helli Salminen, eläkesäätiön johtaja, Eläkesäätiöyhdistys-ESY ry 	
		Vesa Rantahalvari, asiantuntija, Elinkeinoelämän keskusliitto EK 	
		Sihteeri Tiina Ruotsalainen, ylitarkastaja, sosiaali- ja terveysministeriö 	
		Sihteeri Pirjo Moilanen, matemaatikko, sosiaali- ja terveysministeriö 	
		Sihteeri Mika Vidlund, tutkija, Eläketurvakeskus 	
		
	Työryhmän tulee kuulla asiantuntijoita. Työryhmä voi ottaa pysyviä asiantuntijoita ja asettaa alaryhmiä. 
Työryhmän tulee saada kaikki työvaiheensa valmiiksi 31.12.2005 mennessä ottaen kuitenkin huomioon sosiaalisen suojelun komitean ja komission päättämät aikataulut.	

Kustannukset ja rahoitus	
	Työryhmän tulee työskennellä virka-aikana ilman erillistä korvausta. Työryhmän kustannukset maksetaan momentilta 33012114. Työryhmä edellyttää vakuutusosaston osalta noin 3 kk henkilötyöpanosta.	

	Sosiaali- ja terveysministeri	Sinikka Mönkäre	

	
	Kansliapäällikkö	Markku Lehto	

LIITTEET	
	Preparation of the 2005 National Strategy Reports on Adequate and Sustainable pensions. Guidance note.	

JAKELU	
	Päätöksessä mainitut	

TIEDOKSI	
	Valtiovarainministeriö
Työministeriö
Kuntien eläkevakuutus
Kansaneläkelaitos
Eläketurvakeskus
Eläkesäätiöyhdistys
Työeläkelaitosten Liitto TELA ry
Suomen Ammattiliittojen Keskusjärjestö SAK ry
Toimihenkilökeskusjärjestö STTK ry
Akava ry
Elinkeinoelämän keskusliitto EK
Maa- ja metsätaloustuottajien Keskusliitto MTK
Suomen Vakuutusyhtiöiden Keskusliitto ry
Suomen Yrittäjät
Vakuutusvalvontavirasto
STM
- vakuutusosasto
- talous- ja suunnitteluosasto
- perhe- ja sosiaaliosasto
- terveysosasto
- viestintäyksikkö
- kirjaamo
- hankerekisteri